**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2017. február 28–i ülésére**

**Javaslat**

**a 2017. évi sportrendezvények támogatására kiírandó pályázati felhívás elfogadására**

Szombathely Megyei Jogú Város Közgyűlése minden évben külön tételsoron biztosít forrást a város területén megrendezésre kerülő sportrendezvények támogatására. Amennyiben az Önkormányzat 2017. évi költségvetésében a sportkiadások tételsorai között a „Közösségi és szabadidős sportrendezvények” tételsoron a Közgyűlés a költségvetés elfogadásával előirányzatot biztosít, javaslom, hogy a Jogi és Társadalmi Kapcsolatok Bizottságaírjon ki pályázatot a városban működő sportszervezetek, egyesületek, sportintézmények, részére az általuk szervezett sportrendezvények támogatására.

A kiírás egyrészt a szabadidős sporttevékenységeket folytató sportszervezeteket, diáksportköröketcélozza meg, segítve ezzel a munkahelyi, kollektívák, városrészeken szerveződő kisebb közösségek, oktatási intézmények sportprogramjait, másrészt a versenysporttal foglalkozó sportszervezetek, szakosztályok saját rendezvényeit támogatja, valamint olyan rendezvényeket, amelyek nagy tömeget mozgósítanak, és a város életében jelentős sporteseménynek számítanak.

A pályázati felhívást – amelyet a határozati javaslat tartalmaz – a szombathely.hu honlapon valamint a város hetilapjában javasolom megjelentetni. Javaslom továbbá, hogy valamennyi, az Önkormányzatnál regisztrált sportszervezet részére elektronikus úton közvetlenül is legyen megküldve a pályázati felhívás.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. február „ ”

**(: Koczka Tibor :)**

**HATÁROZATI JAVASLAT**

**…../2017. (II.28.) JTKB számú határozat**

1. Szombathely Megyei Jogú Város Közgyűlése Jogi és Társadalmi Kapcsolatok Bizottsága a 2017. évi sportrendezvények támogatásáráról szóló pályázati felhívást megtárgyalta, és - amennyiben a közgyűlés a 2017. évi sportkiadások tételsorai között a „Közösségi és szabadidős sportrendezvények támogatása ” tételsoron előirányzatot biztosít – az alábbiak szerint fogadja el:

**Pályázati felhívás sportrendezvények támogatására**

Szombathely Megyei Jogú Város Közgyűlésének Jogi és Társadalmi Kapcsolatok Bizottsága pályázatot hirdet a városban működő sportintézmények, sportszervezetek, egyesületek és más jogi személyek által szervezett sportrendezvények pénzügyi támogatására.

**A pályázat célja**:

A város sport kínálatának bővítése, gazdagítása színvonalas programokkal. A városhoz kötődő sporttevékenység támogatása **2017. április 1-től 2018. március 31-ig terjedő időszakban** megvalósuló programokra vonatkozóan.

**Támogatottak köre:**

Szombathely város területén működő és bejegyzett mindazon társaságok és alapítványok, amelyeket a Bíróság 2016. január 1. előtt nyilvántartásba vett, sportintézmények, sportszervezetek, diáksport egyesületek, egyéb társadalmi szervezetek, egyesületek, és más jogi személyek, akik a sport területén tevékenykednek.

**Nem nyújthatnak be pályázatot:**

* pártok,
* munkaadói és munkavállalói érdekképviseleti szervezetek,
* biztosító egyesületek,
* egyházak,
* közalapítványok,
* valamint azok a civil szervezetek, amelyek a 2011. évi CLXXV. Törvény 2.§. 22. pontja szerinti szervezetek.

**Nem részesülhet támogatásban a támogatottak körében:**

* az a pályázó, amely a bizottsághoz benyújtott támogatás iránti kérelmében megtévesztő vagy valótlan adatot szolgáltatott,
* az a pályázat, amelyet nem a támogatásra jogosult nyújtott be,
* az a pályázat, amely nem felel meg a pályázati felhívásban szereplő támogatási célok egyikének sem,
* az a pályázat, amely nem felel meg a felhívásban és a pályázati útmutatóban előírt formai és tartalmi követelményeknek,
* az a pályázó, amelynek lejárt esedékességű köztartozása van,
* az a pályázó, amely a korábbi szerződésben foglalt feltételeket megszegte,
* az a pályázó, amely a korábban az Önkormányzattól kapott támogatást a vonatkozó támogatási szerződésben megjelölt céltól részben, vagy egészben eltérően használta fel,
* az a pályázó, amely 2016. évi pályázat keretében pénzügyi támogatást kapott és az összeg felhasználásáról a támogatási megállapodásban meghatározott határideig nem számolt el, vagy azt nem a megjelölt célra használta fel,
* az a pályázó, akinek a bejegyzett (nyilvántartott) tevékenységi körében a sporttevékenység nem szerepel.

**Pályázat benyújtásának határideje**: **2017. március 13. napjától kezdődően a rendelkezésre álló keretösszegig folyamatos**

**Pályázati díj: nincs**

**A pályázatok benyújtása és elbírálása:**

Határidőn túl érkező pályázat automatikusan elutasításra kerül. A pályázó szervezetnek legkésőbb a pályázat benyújtásával egyidejűleg regisztrálnia kell az Önkormányzat hivatalos honlapján az alábbi elérhetőségek egyikén:

[www.e-savaria.hu/otr/regisztráció](http://www.e-savaria.hu/otr/regisztráció) vagy a <http://www.szombathely.hu/ugyintezes/onkormanyzati-tamogatasi-rendszer> - regisztrációs kérelmét az **„ITT”** szóra kattintva.

A regisztrációhoz kötelező mellékletként az alábbi dokumentumokat szükséges csatolni (pdf. formátumban):

* a szervezet aláírt, hatályos alapdokumentumát (alapító okirat, alapszabály),
* 30 napnál nem régebbi hitelesített banki aláírási címpéldányt,
* 30 napnál nem régebbi bírósági kivonatot.

Regisztrációval nem rendelkező civil szervezet a regisztráció elfogadása után az Önkormányzattól e-mailben kapott jelszóval lép be az Önkormányzati Támogatások Rendszere felületre, és tölti ki a pályázati adatlapot.

Regisztrációval már rendelkező szervezet a regisztráció tárgyévben történő egyszeri megújítását követően nyújthat be pályázatot, az Önkormányzati Támogatások Rendszerébe történő bejelentkezést követően a „Regisztráció módosítása/megújítása” menüpont segítségével.

A regisztráció megújításához kötelező mellékletként az alábbi dokumentumokat szükséges csatolni (pdf. formátumban):

* a szervezet aláírt, hatályos alapdokumentumát (alapító okirat, alapszabály),
* 30 napnál nem régebbi hitelesített banki aláírási címpéldányt,
* 30 napnál nem régebbi bírósági kivonatot.

Regisztrációval már rendelkező civil szervezet a regisztráció megújításának elfogadása után lép be az Önkormányzati Támogatások Rendszere felületre, és tölti ki a pályázati adatlapot.

A pályázati adatlap az Önkormányzati Támogatások Rendszerébe történő belépést követően az alábbi elérési útvonal érhető el:

* Támogatások/Pályázatok/ Sportrendezvények támogatása pályázat

A pályázatnak tartalmaznia a kell a program címét, megvalósulásának időpontját vagy időtartamát, a program részletes leírását, részletes költségvetését. A pályázati adatlap kötelező mellékletét képezik az Önkormányzati Támogatások Rendszere/Letölthető dokumentumok elérési útvonalon található [*Közpénzes nyilatkozat pályázathoz.pdf*](http://www.e-savaria.hu/OTR/Document/GetDocument/13345) és *Nyilatkozat pályázathoz.pdf* dokumentumok kitöltve és aláírva elektronikus formában, valamint a NAV - tól beszerzett 30 napnál nem régebbi *Nemleges („nullás”) adóigazolás* elektronikus formában.

A pályázatokról a Jogi és Társadalmi Kapcsolatok Bizottsága dönt a benyújtási határidőt követő 30 napon belül. A döntés eredményéről a pályázó elektronikus úton kap értesítést. A döntéssel szemben fellebbezési lehetőség nincs.

A pályázat benyújtására és elbírálására Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendeletében foglaltak az irányadók.

**Az elszámolás rendje:**

Az elszámolásokat papír alapon kell benyújtani a Polgármesteri Hivatal Egészségügyi és Közszolgálati Osztály Köznevelési, Sport és Ifjúsági Irodájához. Az elszámolás határideje a megvalósítást követő 60. nap.

Reprezentációs költség a támogatási összeg maximum 10 % - át teheti ki.

**A támogatás formája és mértéke:**

Vissza nem térítendő, elő- és utófinanszírozású támogatás.

Egy pályázó több pályázatot is benyújthat!

Szombathely, 2017. február 28.

**Dr. Takátsné Dr. Tenki Mária sk.**

**a Bizottság elnöke**

1. A Bizottság felkéri az Előterjesztőt, hogy a pályázati felhívás előterjesztés szerinti közzétételéről gondoskodjon, és a beérkezett pályázatokat a Közgyűlés 47/2013. (XII.4.) Kgy. számú, az önkormányzati forrásátadásról szóló rendelete alapján – folyamatosan - terjessze a Bizottság soron következő ülése elé.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal, illetve a bizottsági előterjesztések tekintetében folyamatos**